Lez-varn Etrebroadel

Al Lez-varn Etrebroadel (Cour Internationale de Justice e galleg pe International Court of Justice e saozneg) a zo ul lez-varn bet krouet e mennad 92 karta ar Broadoù Unanet. E Den Haag (Izelvroioù) emañ he sez. Krouet eo bet e 1946, da gemer lec'h al Lez-varn etrebroadel peurbadus a oa bet aozet gant Kevread ar Broadoùhttps://web.archive.org/web/20120107055146/http://www.icj-cij.org/pcij/index.php?p1=9&lang=fr. Ar galleg hag ar saozneg eo an div yezh ofisiel implijet el lez-varn. Unan eus c'hwec'h aozadur pennañ ABU eo, hag an hini nemetañ a denn d'ar justis. Un aozadur peurbadus eo, ennañ 15 barner (dilennet evit 9 bloaz). Dilennet e vezont gant dileuridi an Emvod Meur hag izili ar C'huzul Surentez. 
Palioù al lez-varn eo ober war-dro ar c'hudennoù gwirel kinniget gant ar Stadoù, hag ivez embann he savboent diwar-benn kudennoù gwirel kinniget gant aozadurioù hag ajañsoù a zo grataet gant Emvod Meur ABU.

 Aozadur al lez-varn 


Dizalc'hiezh, diduegezh ha barregezh a ya d'ober perzhioù al Lez-varn :

 pennaenn dizalc'hiezh : dasparzh reizh ar varnerien etre kevandirioù (Afrika : 3, Amerika latin : 2, Europar ar C'hornôg ha Norzhamerika : 5, Europa ar Reter : 2, Azia : 3 ; ur barner dre Stad d'ar muiañ). Ur gevrenn a c'hall dibab ur barner ad hoc pa gaver ur barner eus ar memes bro el Lez-varn. 
 pennaenn unaniezh: dre vras e vez bodet al lez-varn en he fezh. Abaoe reizhadenn 1975 e c'haller aozañ kambroù enno 3 barner. Degemeret e voe an diferadoù gant brasañniver ar varnerien vezant. Sinet hag arguzet eo an diferadoù. Degemeret e vez an mennozhioù disheñvel (war an doare ma varn al Lez-varn) hag hiniennel (war abeg an diferadoù). 
 gwarez ar varnerien : tennet e vez e garg digant ur barner nemet ma'z eo a-unvouezh ar varnerien all. 
 diduegezh : izili ar Lez-varn ne c'hallont kavout tamm labour ebet all, ha ne c'hallont ket kemer perzh e diskoulmañ aferioù o doa kemeret perzh enno a-raok, e forzh pe vod e vefe.

Izili
Roll izili al Lez-varn (miz Even 2010):

 Anv  Broadelezh  Perzh  Penn-kentañ ar respet  Dibenn ar respet Hisashi Owada   Prezidant  2003  2012Peter Tomka   Bezprezidant  2003  2012Abdul G. Koroma  Ezel  1994, 2003  2012Awn Shawkat Al-Khasawneh    Ezel  2000, 2009  2018Bruno Simma   Ezel  2003  2012Ronny Abraham   Ezel  2005, 2009  2018Sir Kenneth Keith   Ezel  2006  2015Bernardo Sepúlveda Amor   Ezel  2006  2015Mohamed Bennouna   Ezel  2006  2015Leonid Skotnikov  Ezel  2006  2015Antônio Augusto Cançado Trindade   Ezel  2009  2018Abdulqawi Yusuf 25px|Somalia  Ezel  2009  2018Sir Christopher John Greenwood   Ezel  2009  2018Xue Hanqin   Ezel  2010  2012Joan Donoghue  Ezel  2010  2015

Disoc'hoù an dilennadeg diwezhañ (6 a viz Du 2008) :

 Ronny Abraham hag Awn Shawkat Al-Khasawneh a voe dilennet en-dro. Dileuridi nevez : Christopher Greenwood, Antônio Augusto Cançado Trindade hag Abdulqawi Yusuf.
 Sayeman Bula-Bula (Republik Demokratek Kongo), Miriam Defensor-Santiago (Filipinez) ha Maurice Kamto (Kameroun) ne voent ket dilennet. An tri barner nevezdilennet a gemeras plas Rosalyn Higgins, Gonzalo Parra Aranguren ha Raymond Ranjevawww.un.org, Five judges elected to serve on UN International Court of JusticBy JOHN HEILPRIN Associated Press 2008-11-07 07:05 http://www.etaiwannews.com/etn/news_content.php?id=782887title=etaiwannews.com,World's top court among nations gets new judges.

 Notennoù 

 Liamm diavaez 
 Lec'hienn ofisiel

Rummad:ABU
Rummad:Aozadurioù etrebroadel
Rummad:Den Haag